**EELNÕU 2024/236**

 **KOMISJONID:**

|  |  |
| --- | --- |
| eelarve- ja arengukomisjon | X |
| hariduskomisjon |  |
| kultuuri- ja spordikomisjon |  |
| majandus- ja keskkonnakomisjon |  |
| revisjonikomisjon | JK |
| sotsiaalkomisjon |  |
| seeniorite nõukoda |  |
| noortevolikogu |  |

**VILJANDI LINNAVOLIKOGU**

**OTSUS**

25. jaanuar 2024 nr

Audiitori määramine Viljandi linna 2023. ja 2024. aasta konsolideeritud

majandusaasta aruannete auditeerimiseks

Kohaliku omavalitsuse korralduse seaduse § 22 lõike 1 punkti 1, audiitortegevuse seaduse § 98 lõike 2 punkti 1 alusel ja arvestades riigihanke (viitenumber 274020) tulemusi Viljandi Linnavolikogu

**o t s u s t a b:**

1. Määrata Viljandi linna 2023. ja 2024. aasta konsolideeritud majandusaasta aruannete auditeerijaks AUDEST AUDIITORTEENUSTE OSAÜHING.
2. Volitada linnapead sõlmima audiitorettevõtjaga AUDEST AUDIITORTEENUSTE OSAÜHING lepingut Viljandi linna 2023. ja 2024. aasta konsolideeritud raamatupidamise aastaaruannete auditeerimiseks.
3. Viljandi Linnavalitsuse kantseleil teha otsus teatavaks hanke võitnud audiitorettevõtjale ja Aktsiaseltsile Viljandi Veevärk.
4. Käesoleva otsusega mittenõustumisel võib esitada 30 päeva jooksul otsuse teatavakstegemisest arvates:

1) vaide Viljandi Linnavolikogule aadressil volikogu@viljandi.ee või Linnu tn 2, 71020 Viljandi;

2) kaebuse Tartu Halduskohtule aadressil trthktartu.menetlus@kohus.ee või Kalevi tn 1, 51010 Tartu.

1. Otsus jõustub teatavakstegemisest.

(allkirjastatud digitaalselt)

Helmen Kütt

linnavolikogu esimees

**Koostaja(d):** Kadri Kütt

**Esitatud:** 08.01.2024

**Esitaja:** Viljandi Linnavalitsus **Ettekandja:** Madis Timpson

**Lk arv:** 4

**Hääletamine:** poolthäälteenamus

Seletuskiri

**Audiitori määramine Viljandi linna 2023. ja 2024. aasta konsolideeritud majandusaasta aruannete auditeerimiseks**

Eelnõu eesmärk on vastavalt kohaliku omavalitsuse korralduse seadusele ja audiitortegevuse seadusele määrata volikogu poolt linna raamatupidamise aastaaruannete auditeerija.

Õiguslikud alused

Audiitori määramine kohaliku omavalituse üksusele on volikogu ainupädevuses:

*kohaliku omavalitsuse korralduse seaduse § 22: Volikogu pädevus*

*(1) Volikogu ainupädevusse kuulub järgmiste küsimuste otsustamine:*

 *1) valla- või linnaeelarve vastuvõtmine ja muutmine ning majandusaasta aruande kinnitamine ning audiitori määramine.*

Audiitortegevuse seaduse alusel on linna auditikomiteel, milleks on revisjonikomisjon, kohustus esitada linnavolikogule soovitus või ettepanek audiitorettevõtja nimetamiseks:

*audiitortegevuse seaduse § 98: Auditikomitee tegevuse alused*

 *(1) Auditikomitee ülesanne on jälgida ja analüüsida:*

 *1) rahandusinformatsiooni töötlemist;*

 *2) riskijuhtimise ja sisekontrolli tõhusust;*

 *3) raamatupidamise aastaaruande või konsolideeritud aruande audiitorkontrolli protsessi;*

 *4) audiitorettevõtja ja seaduse alusel audiitorühingut esindava vandeaudiitori sõltumatust ja tegevuse vastavust teistele käesoleva seaduse, ja kui see on asjakohane, Euroopa Parlamendi ja nõukogu määruse (EL) nr 537/2014 nõuetele.*

 *(2) Seoses käesoleva paragrahvi lõikes 1 nimetatud ülesannetega on auditikomitee kohustuseks anda selle liikmed valinud organile või nimetanud isikule ülevaade kohustusliku auditi tulemustest ja oma tööst ning teha ettepanekuid vähemalt järgmistes küsimustes:*

 *1) audiitorettevõtja nimetamine või tagasikutsumine.*

On tavaks, et konsolideeritavat üksust ja konsolideerivat üksust auditeerib sama audiitorettevõtja, mistõttu Viljandi Linnavalitsus ja Aktsiaselts Viljandi Veevärk korraldasid ühishanke 2023., 2024. ja 2025. aasta majandusaasta aruannete auditeerimiseks teenusepakkuja leidmiseks. Väljakuulutatud riigihankes (alla lihthanke piirmäära jääv väikehange, mille eeldatav maksumus on alla 30 000 euro) pakkumise esitamise tähtaeg on 10.01.2024 kell 12:00. Hanke tulemused selguvad enne linnavolikogu revisjonikomisjoni jaanuarikuu koosolekut.

Enne volikogus tehtavat otsust koguneb Aktsiaseltsi Viljandi Veevärk üldkoosolek, kes omalt poolt lepingu sõlmimisele ja audiitori määramisele nõusoleku annab.

Hankes esitatud ainus pakkumus ületas hanke eeldatava maksumuse, mistõttu alustati pakkujaga läbirääkimisi. Läbirääkimiste tulemusena lühendati auditeerimisperioodi kahele aastale.

2023. ja 2024. aasta majandusaasta aruannete auditeerimise maksumus on kokku ilma käibemaksuta 26 000 eurot, millest 18 000 eurot on linna aruannete auditeerimine ja 8 000 eurot Aktsiaseltsi Viljandi Veevärk aruannete auditeerimine.

Viljandi linna majandusaasta aruannete ühe aasta auditeerimise maksumus on pakkumuse kohaselt 9 000 eurot, lisandub käibemaks.

Aktsiaseltsi Viljandi Veevärk majandusaasta aruannete ühe aasta auditeerimise maksumus on pakkumuse kohaselt 4 000 eurot, lisandub käibemaks. Summa tasub audiitorettevõtjale aktsiaselts.

(allkirjastatud digitaalselt)

Kadri Kütt

rahandusameti juhataja